Din nou acasă, după 18 ani. Fanii lui Wimbledon AFC au pus mână de la mână și au construit un stadion pentru echipa lor.
AFC Wimbledon – Doncaster Rovers a fost primul meci jucat pe noul stadion. Fanii au cumpărat terenul în 2013 și a primit autorizație de construcție în 2015. Wimbledon FC a fost relocată în 2003 și redenumită MK Dons în 2004.
Orice fan ar fi mândru să își ajute echipa la nevoie. Suporterii lui AFC Wimbledon, o echipă de liga a treia din Anglia, au pus mână de la mână și au construit un stadion pentru clubul lor."Womble-ii au avut un vis. Să își vadă echipa lor…jucând din nou pe Plough Lane, unde aparțin. Călătoria a fost lungă. Federația s-a înșelat. Noi suntem AFC Wimbledon și voi i-ați adus pe Dons acasă", a spus unul dintre fani.Evident, acest lucru nu s-a întâmplat peste noapte. Realizarea proiectului Plough Lane a durat 5 ani, dar așteptarea fanilor a fost mult mai lungă. AFC Wimbledon s-a desprins în 2002 de clubul istoric Wimbledon FC, relocat din sudul Londrei în orașul Milton Keynes. Vechiul stadion a fost demolat, așa că noua echipă a trebuit să joace pe alte terenuri.Cu multă ambiție și aproape 8 milioane de lire sterline adunate în ultimii ani, suporterii își văd, în sfârșit, visul cu ochii.